Кирил Христов
Пей ми, душо…

chitanka.info

Пей ми, душо, пей как младост

от сърце ранено бяга…

Пей ми, пей ми, моя радост,

пей ми, чучулиго драга!

Тая песен кат целувка

на устцата ти приляга.

Пей ми, мила без преструвка,

пей ми, чучулиго драга!

Пей за спомена, сестрице,

който ни сърцата стяга,

пей, тъжовна хубавице,

пей ми, чучулиго драга!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.